রেন

রেন (ফরাসি উচ্চারণ: [ʁɛn] (শুনুন)) উত্তর-পশ্চিম ফ্রান্সে ব্রিটানির উত্তরে ইল ও ভিলেন নদীর মোহনায় অবস্থিত একটি শহর। এটি ব্রিটানি রেজিওঁ ও ইল-অ-ভিলেন দেপার্তমঁর রাজধানী। মহানগর এলাকায় ৭২০,০০০ লোক বসবাসকারী শহরটি ২০১৫ সালে জনসংখ্যার দিক থেকে ফ্রান্সের ১০ম বৃহত্তম শহর ছিল। ২০১৬ সালে ৬৬,০০০ এর অধিক শিক্ষার্থী বসবাসকারী শহরটি ফ্রান্সের ৮ম বৃহত্তম বিশ্ববিদ্যালয় প্রাঙ্গণ। ফরাসি ভাষায় এই শহরের বাসিন্দাদের রেনে নামে ডাকা হয়। ২০১৮ সালে লেক্সপ্রেস রেন শহরকে "ফ্রান্সের সবচেয়ে বসবাসযোগ্য শহর" বলে উল্লেখ করে। রেনের ইতিহাস দুই হাজার বছরের অধিক সময় পুরনো। সেই সময়ে এটি কঁদাত নামক ছোট গ্যালিক গ্রাম ছিল। ভান ও নঁতের সাথে যৌথভাবে এটি প্রাচীন ব্রিটানি ডিউকশাসিত এলাকার প্রধান শহরগুলোর একটি ছিল। ১৬শ শতাব্দীর শুরু থেকে ফরাসি বিপ্লব পর্যন্ত রেন ফ্রান্স রাজ্যের ঐতিহাসিক ব্রিটানি প্রদেশের সংসদীয়, প্রশাসনিক ও রক্ষীনগরী ছিল। শহরটির প্রাচীন কেন্দ্র একটি পাহাড়ে গড়ে ওঠেছিল, যার উত্তর দিক দক্ষিণ দিকের চেয়ে উঁচু ছিল। এটি ইল নদী ও ভিলেন নদীর মোহনায় অবস্থিত। রেন ইউরোপীয় আটলান্টিক আর্কে ইংলিশ চ্যানেল থেকে ৫০ কিমি দূরে সাঁ-মালো, দিনার্দ ও মোঁ সাঁ-মিশেলের নিকটে অবস্থিত। রেনের রিং রোডের চারপার্শ্বে সবুজ বেষ্টনীর জন্য প্রসিদ্ধ। সবুজ বেষ্টনী মূল শহর ও বাকি নগর এলাকার মধ্যবর্তী সংরক্ষিত এলাকা। রেন শহরে মহাসাগরীয় জলবায়ু বিরাজমান। রেনে বৃষ্টিপাতের পরিমাণ ব্রিটানির পশ্চিমাঞ্চলের তুলনায় কম, উদাহরণস্বরূপ কেঁপের শহরের অর্ধেকের কাছাকাছি। রেনের বৃষ্টিপাতের মাত্রা জার্মানির পশ্চিমাঞ্চলের বৃহত্তর অংশের বৃষ্টিপাতের মাত্রা সমতুল্য। বার্ষিক সূর্যালোক ১,৭০০ থেকে ১,৮০০ ঘণ্টা হয়ে থাকে, যা লোজান শহরের বার্ষিক সূর্যালোকের কাছাকাছি। ২০১৮ সালে শহরটির অভ্যন্তরীণ জনসংখ্যা ছিল ২২১,২৭২ জন, রেনের ৪২টি নিকটবর্তী শহরতলি নিয় গঠিত রেন মেত্রোপলের জনসংখ্যা ছিল ৪৫০,৫৯৩ জন এবং সম্পূর্ণ মহানগর এলাকার জনসংখ্যা ৭২০,০০০ জনের অধিক ছিল। রেন তুলুজের পর এবং মোঁপেলিয়ে, বর্দো ও নঁতের আগে ফ্রান্সের দ্বিতীয় দ্রুত-বর্ধমান মহানগর এলাকা। রেন শহরের বাসিন্দাদের ফরাসি ভাষায় রেনে নামে ডাকা হয়। রেন ফ্রান্সের অন্যতম উৎসবমুখর শহর হিসেবে গণ্য। এই শহরে শিল্পকলা ও সংস্কৃতিতে প্রচুর বিনিয়োগ করা হয় এবং এখানকার সঙ্গীত উৎসব লে ত্রঁসম্যুজিকালে, লে তোমবে দ্য লা নুই, মিতো; মারপিট ক্রীড়া প্রতিযোগিতা স্ত্যুঁফেস; এবং চলচ্চিত্রধর্মী উৎসব ট্রাভেলিং সারা ফ্রান্স জুড়ে সুপরিচিত উৎসব। ১৯৮০-এর দশকে রেন শহরটিকে ফ্রান্সের রক ও নবকল্লোল সঙ্গীতের শহর বলে অভিহিত করা হত। ব্রিটানিতে দুটি আঞ্চলিক ভাষা ব্যবহৃত হয়, সেগুলো হল ব্রেটন ও গালো। রেনে ও এর আশেপাশে গালো স্থানীয় ভাষা হিসেবে ব্যবহৃত হয়ে আসছে, কিন্তু ব্রেটন ভাষা এই অঞ্চলের পশ্চিমাঞ্চল থেকে আগত অভিবাসীরা ব্যবহার করে থাকেন। বর্তমানে দুটি দিওয়াঁ বিদ্যালয়, কয়েকটি দ্বি-ভাষী সরকারি ও ক্যাথলিক বিদ্যালয়, সান্ধ্যকালীন পাঠ্যক্রম ও বিশ্ববিদ্যালয়ে ব্রেটন ভাষা শিখানো হয়। ২০০৮ সালে ২.৮৭% প্রাথমিক বিদ্যালয়ের শিক্ষার্থী দ্বি-ভাষী প্রাথমিক বিদ্যালয়ে ভর্তি হন এবং এই সকল বিদ্যালয়ে ভর্তি হওয়া শিক্ষার্থীর সংখ্যা নিয়মিত হারে বৃদ্ধি পাচ্ছে। "Résultats de la recherche | Insee"। ইন্সি (ফরাসি ভাষায়)। সংগ্রহের তারিখ ২২ সেপ্টেম্বর ২০২০।  "Atlas regional" (পিডিএফ)। enseignementsup-recherche.gouv.fr (ফরাসি ভাষায়)। ২৭ এপ্রিল ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ সেপ্টেম্বর ২০২০।  "Le palmarès 2017 des villes où il fait bon vivre et travailler"। লেক্সপ্রেস (ফরাসি ভাষায়)। ১৯ ফেব্রুয়ারি ২০১৮। সংগ্রহের তারিখ ২২ সেপ্টেম্বর ২০২০।  Données Cassini ওয়েব্যাক মেশিনে আর্কাইভকৃত ৫ মার্চ ২০১২ তারিখে, EHESS Population en historique depuis 1968, INSEE "RENNES 1981 08/04>29/04"। dmagalerie (ফরাসি ভাষায়)। ২ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০২০।  "Présentation de l'école - Skol Diwan Roazhon"। diwan-bro-roazhon.org। সংগ্রহের তারিখ ২৩ সেপ্টেম্বর ২০২০।  "L'état de la langue bretonne dans l'enseignement en Ille-et-Vilaine" (পিডিএফ)। ofis-bzh.org। সংগ্রহের তারিখ ২৩ সেপ্টেম্বর ২০২০।  "Observatoire de la langue bretonne"। ofis-bzh.org। সংগ্রহের তারিখ ২৩ সেপ্টেম্বর ২০২০।  উইকিমিডিয়া কমন্সে রেন সংক্রান্ত মিডিয়া রয়েছে। উইকিভ্রমণে রেন সম্পর্কিত ভ্রমণ নির্দেশিকা রয়েছে। উইকিঅভিধানে রেন শব্দটি খুঁজুন। Official site City council website ওয়েব্যাক মেশিনে আর্কাইভকৃত ৩০ জুন ২০০৭ তারিখে Parlement of Brittany ওয়েব্যাক মেশিনে আর্কাইভকৃত ৯ মার্চ ২০২১ তারিখে